Ruĝfrunta fuliko

La Ruĝfrunta fuliko, Fulica rufifrons kaj laŭ la scienca nomo ankaŭ Ruffrunta fuliko, estas specio de birdoj de la ordo de Gruoformaj kaj de la familio Raledoj. Ĝi troviĝas en Argentino, Bolivio, Brazilo, Ĉilio, Peruo, kaj Urugvajo.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. Species Lists of Birds for South American Countries and Territories.  Alirita la 24an de Julio, 2022

Taksonomio kaj sistematiko
La Ruĝfrunta fuliko estas monotipa.

Priskribo
La Ruĝfrunta fuliko estas 38 ĝis 43 cm longa. Du masklaj specimenoj pezis 685 kaj 735 g kaj unu ino 550 g. Ambaŭ seksoj estas similaj. Plenkreskuloj havas flavan bekon, malhelan kaŝtanruĝan fruntan ŝildon, kaj olivecajn krurojn kaj piedojn. Unika inter fulikoj, iliaj piedoj ne estas lobohavaj. Ilia plumaro estas preskaŭ tute malhele ardezgriza krom blankaj subvostaj kovriloj. Junuloj havas nigrecan bekon, blankajn makulojn en la gorĝo, kaj grizbrunan plumaron kun la samaj blankaj subvostaj kovriloj kiel plenkreskuloj.Taylor, B. (2020). Red-fronted Coot (Fulica rufifrons), versio 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 23an de Novembro, 2022

Distribuado kaj habitato
La Ruĝfrunta fuliko troviĝas marborde el suda Peruo ĝis centra Ĉilio, en almenaŭ unu loko en Bolivio, kaj el sudorienta Brazilo suden tra Urugvajo orienten al centra Argentino. Ĝi estis ankaŭ vaganto en Paragvajo kaj la Malvinoj, kvankam la lasta vidaĵo tie okazis en 1924. Clements etendas sian teritorion ĝis Tierra del Fuego.Clements, J. F., T. S. Schulenberg, M. J. Iliff, T. A. Fredericks, J. A. Gerbracht, D. Lepage, S. M. Billerman, B. L. Sullivan, kaj C. L. Wood. 2022. The eBird/Clements checklist of birds of the world: v2022. Elŝutita el  Alirita la 10an de Novembro, 2022 Oni trovis fosiliojn de tiu specio en la kuŝejo de Laguna de Tagua Tagua de Ĉilio.

La Ruĝfrunta fuliko estas ĉefe birdo de malaltaj teroj, ordinare game el marnivelo ĝis 800 m, sed ĝi vivas foje tiom alte kiom ĝis 2100 m en Argentino kaj estas regule trovebla je 3700 m ĉe la lago Alalay, Bolivio. Ili vivas en neprofundejoj de duonmalfermaj marĉoj kaj junkejaj lagoj, speciale tiuj kun flosanta plantaro kiel ekzemple lentoplantoj.

Referencoj

Eksteraj ligiloj

Kategorio:Raledoj
Kategorio:Birdoj de Sudameriko
Kategorio:Birdoj de Urugvajo